Diari Oficial de la Generalitat Valenciana


Sumari del DOGV 184, del 09-08-1984 (1984/803263)

DECRET 69/1984. de 16 de juliol, del Consell de la Generalitat Valenciana, pel qual la Generalitat Valenciana acorda acceptar de l'Excm. Ajuntament de Castelló la cessió d'un immoble situat a la "partida de l'Estepar" del terme municipal de Castelló.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/07/16/69/dof/vci/html**

### Dades del document

Número de DOGV
:   184

Data del DOGV
:   09-08-1984

Secció del DOGV
:   DISPOSICIONS GENERALS

Número del document
:   1984/803263


Data del document
:   16-07-1984

Organisme emissor
:   Conselleria d'Economia i Hisenda

Tipus de document
:   Decret

Decret 69/1984, de 16 de juliol, del Consell de la Generalitat Valenciana, pel qual la Generalitat Valenciana acorda acceptar de l'Excm. Ajuntament de Castelló la cessió d'un inmoble situat a la "partida de l'Estepar" del terme municipal de Castelló.  
Transferides a la Comunitat Valenciana les competències en matèria d'educació que tenia l'Estat, l'Exc. Ajuntament de Castelló cedeix a la Generalitat Valenciana un immoble propietat municipal, situat a la partida de l'Estepar, d'aquest municipi, amb una superfície de 9.337 m2 destinat a la construcció d'un Centre de Batxillerat de 640 llocs escolars.   
Les normes provisionals per a l'Administració, Defensa i Conservació del Patrimoni de la Generalitat Valenciana, aprovades per Decret 46/83, de 18 d'abril, estableixen en el paràgraf 2 de l?article segon, que en defecte d'aquestes s'integraran segons la normativa vigent al respecte en la Legislació General de Patrimoni de l'Estat.   
L'article 24 de la Llei de Patrimoni de l'Estat determina que no podran acceptar-se donacions en favor de l'Estat, sinó mitjançant Decret acordat en Consell de Ministres, a proposta del d'Hisenda.   
En atenció d'aquests motius, a proposta del Conseller d'Economia i Hisenda, i amb la deliberació prèvia del Consell en la reunió del dia 16 de juliol de 1984,   
DECRETE:   
Article 1.r  
S'acorda acceptar la cessió efectuada per l'Exm. Ajuntament de Castelló a la Generalitat Valenciana, de l'immoble que tot seguit es descriu:   
"Camp de terra de secà amb tarongers amb rec del Pou "La Previsora", situat al terme municipal d'aquesta ciutat, partida de l'Estepar, coneguda també per Marrada o Pinar; ocupa una superfície de 93 àrees, 37 centiàrees (9.337 m2), i limita: Nord, finca propietat de l'Excm. Ajuntament d'aquesta ciutat; Sud, resta de la finca de què se segrega la que es transcriu, avui carrer assenyalat amb el número 174; Est, resta igualment de la finca matriu de què se segrega la que es transcriu, avui carrer assenyalat amb el número 180; i Oest, resta igualment de la finca matriu de què se segrega la que es transcriu, avui carrer assenyalat amb el número 140.   
Article 2.n  
Aquesta cessió gratuita de l'immoble referenciat queda condicionada segons l'article 97 del Reglament de Béns de les Entitats Locals, que sobre l'immoble objecte de la cessió es realitze la construcció d'un Centre de Batxillerat de 640 llocs escolars, en el termini màxim de cinc anys, comptats a partir de la data d'atorgament de l'instrument públic de cessió gratuïta, igualment sempre que la destinació es mantinga durant els trenta anys següents.   
Article 3.r  
L'acceptació de la cessió queda també condicionada que l'Excm. Ajuntament de Castelló complesca l'acord pres pel Ple reunit en sessió ordinària celebrada el dia 23 de febrer de 1984, pel qual s'adquirí el compromís de dotar l'immoble dels serveis urbanístics de què mancava i d'eliminar qualsevol obstacle que pogués entrebancar el normal desenvolupament de les obres.   
Article 4.t  
La Conselleria d'Economia i Hisenda, a través de la Tresoreria General, realitzarà els tràmits de formalització de la cessió esmentada segons que disposa aquest Decret.   
València, 16 de juliol de 1984.   
El Conseller d'Economia i Hisenda,  
El President de la Generalitat,  
JOAN LERMA I BLASCO   
ANTONI BIRLANGA I CASANOVA


Còpia Permalink ELI